Riigikogu Keskerakonna fraktsiooni juht Kadri Simson nimetas viimatist väljendit "Delfi anonüümse kommentaari tasemel mõnituseks". Kirjas ERRi ajakirjanduseetika nõunikule ütleb Simson: "Kui saatejuhid arvasid, et nad solvavad anonüümselt erakondliku  kuuluvuse põhjal ja jätsid tähelepanuta professorid, õppejõud, ettevõtjad, arstid ja teised lugupeetud ametite esindajad, kes Keskerakonna juhtkonda kuuluvad, siis ilmselt oleks edaspidi sellistest alatustest sobilik loobuda." Simson heidab ette, et ERR laseb oma eetrit jämeda ja solvava kõnepruugiga reostada.